इन दोनो लग्नों अर्थात वृषभ और सिंह लग्न के बीच दो लग्न और आती हैं जो क्रमश: मिथुन और कर्क लग्न हैं। कर्क लग्न चर लग्न होती है और चर लग्न में लक्ष्मी पूजन नहीं किया जाता लेकिन मिथुन लग्न को द्विस्वभाव लग्न माना गया है यानी कि इस लग्न के आधे भाग को स्थिर माना गया है और आधे को चर संज्ञक माना गया है। दिल्ली के आसपास के शहरों में मिथुन लग्न 7:28 PM से सायं 9:42 PM मिनट तक रहेगी। जिसमें 20:46 PM तक लाभ नामक चौघडियों का समावेश है। इस लग्न में सप्तमेश और दशमेश गुरु केतू के साथ द्वादश भाव में स्थित है। अत: गुरु और केतू का दान और उपाय करके लक्ष्मी, गणेश, कुबेर व इन्द्रादि का पूजन अर्चन करना शुभ रहेगा। भारतीय मानक समय के अनुसार 11:20 PM से 12:04 AM तक महानिशीथ काल रहेगा जिसमें शुभ और अमृत नामक चौघडियों का समावेश रहेगा जिसमें लक्ष्मी,कुबेर, इन्द्रादि, महाकाली, महालक्ष्मी, महासरस्वती आदि का पूजन अर्चन, विभिन्न तांत्रिक प्रयोग, श्रीचक्रार्चन, श्रीयंत्र पूजन अर्चन अनुष्ठान आदि करना श्रेष्ठ एवं शुभ फलदायक होगा।